„ Snjóflóðavarnargarðar sönnuðu gildi sitt á Flateyri í kvöld með því að bægja stóru snjóflóði frá byggðinni . Hins vegar var það happ , að enginn var á ferli þar sem flóðið fór í sjó fram . “ Þetta skrifar Ómar Ragnarsson fjölmiðlamaður á bloggsíðu sína í nótt . Hann bendir á , að farið hafi verið að huga fyrir alvöru að snjóflóðavörnum eftir flóðin stóru vestra 1994 og 1995 , sem voru alls fimm . Alls fórust 37 manns í fjórum af fimm þessara snjóflóða . Hann segir enn fremur , að eftir snjóflóð í Bolungarvík 1996 hafi verulegur skriður komist á öryggismál á þessu sviði og hafi snjóflóðavarnir verið settar upp víða um land síðan .